ΓΡΑΠΤΗ ΕΡΩΤΗΣΗ E-4038/00

υποβολή: Bart Staes (Verts/ALE) προς την Επιτροπή

(21 Δεκεμβρίου 2000)

Θέμα: Παραβίαση των ευρωπαϊκών κανόνων περί ανταγωνισμού

Την Τρίτη 13 Ιουλίου 1999, οι επιθεωρητές της Γενικής Διεύθυνσης ΙV αναζήτησαν τις αποδείξεις μιας περίπτωσης κατάχρησης κυρίαρχης θέσης στα γραφεία της Interbrew στη Λουβένη. Στα πλαίσια της εν λόγω έρευνας ανακάλυψαν ενοχοποιητικά στοιχεία και κατέληξαν, μετά από δύο ημέρες σε μία σειρά συμπερασμάτων.

Όπως αποδείχθηκε η Interbrew αντήλασσε εμπορικές πληροφορίες με άλλες ζυθοποιίες. Όπως διαπιστώθηκε είχαν συντονισθεί από κοινού επενδύσεις και εκστρατείες προώθησης των προϊόντων στους πελάτες. Παράλληλα αποδείχθηκε ότι οι ζυθοποιοί είχαν μελετήσει από κοινού τα μέσα που θα τους επέτρεπαν επίσης να θέσουνπό έλεγχο και άλλες δαπάνες.

Το Νοέμβριο του 1999 οι επιθεωρητές της Γενικής Διεύθυνσης ΙV προέβησαν σε σειρά ερευνών στα κτήρια των ζυθοποιείων Martens, Alken-Maes και Co.Bra.Ha. Οι έρευνες αυτές εντάσσονταν στο πλαίσιο της έρευνας που είχε πραγματοποιηθεί στην Interbrew και η οποία είχε αποδείξει την ύπαρξη καρτέλ.

Τον τελευταίο Οκτώβριο, οι τέσσερις αυτές ζυθοποιίες αποτέλεσαν επισήμως αντικείμενο κατηγορίας και τους ορίστηκε δίμηνη προθεσμία προκειμένου να αντικρούσουν τις κατηγορίες που είχε διατυπώσει η Επιτροπή.

Η βελγική αγορά μπύρας δεν είναι η μοναδική που χαρακτηρίζεται από κατάσταση ολιγοπωλίου. Και σε άλλες ευρωπαϊκές αγορές, κυριαρχούν ορισμένοι μεγάλοι παράγοντες. Στη Δανία, η Carlsberg ελέγχει το 70 % της αγοράς ενώ στην Αυστρία, η Brau Union κατέχει το 56 %. Στις Κάτω Χώρες κυριαρχεί η Heineken (60 %), ενώ η Kronenbourg και η Heineken καλύπτουν μαζί το 80 % της γαλλικής αγοράς μπύρας.

Οι αγορές του Βελγίου και του Λουξεμβούργου είναι οι πρώτες για τις οποίες η Επιτροπή έχει κινήσει επίσημη διαδικασία για παραβίαση των κανόνων ανταγωνισμού.

1. Σε ποιο στάδιο βρίσκεται η διαδικασία για παράβαση που έχει κινηθεί κατά των ζυθοποιών του Βελγίου και του Λουξεμβούργου;

2. Πότε προτίθεται η Επιτροπή να αποφανθεί οριστικά σχετικά με το εάν θα απευθύνει ή όχι επίσημη κατηγορία κατά των ενεχομένων επιχειρήσεων;

3. Είναι διατεθειμένη επίσης η Επιτροπή να κινήσει συντόμως διαδικασίες για παραβίαση των κανόνων ανταγωνισμού κατά των ζυθοποιών άλλων κρατών μελών της Ευρωπαϊκής Ένωσης; Εάν ναι εντός ποιας προθεσμίας;

Απάντηση του κ. Monti εξ ονόματος της Επιτροπής

(19 Φεβρουαρίου 2001)

Τον Ιούλιο του 1999 έγιναν έρευνες στις εγκαταστάσεις της Interbrew λόγω καταγγελιών για παραβιάσεις του άρθρου 82 (πρώην άρθρο 86) της συνθήκης ΕΚ (κατάχρηση δεσπόζουσας θέσης). Ηπόθεση αυτή εκκρεμεί και δεν πρέπει να συγχέεται με τηνπόθεση για την ύπαρξη καρτέλ στην οποία έχει ανάμειξη η Interbrew, η οποία αφορά καταγγελθείσες παραβιάσεις του άρθρου 81 (πρώην άρθρο 85) της συνθήκης ΕΚ. Οι έρευνες που διεξήχθησαν τον Οκτώβριο 1999 πραγματοποιήθηκαν στις εγκαταστάσεις της Alken-Maes και της Ένωσης Ζυθοποιών Βελγίου (CBB). Δεν έγινα έρευνες στις εγκαταστάσεις της Haacht και Martens.

1. και 2. Στις 2 Οκτωβρίου η Επιτροπή απηύθυνε ανακοινώσεις αιτιάσεων για τηνπόθεση καρτέλ στις Interbrew, Alken-Maes, Danone (μητρική εταιρία της Alken Maes την εποχή της καταγγελθείσας παραβίασης) και Haacht και Martens.

Την ίδια ημέρα η Επιτροπή απηύθυνε ανακοίνωση αιτιάσεων σε ζυθοποιούς του Λουξεμβούργου σχετικά με καταγγελθείσες παραβιάσεις του άρθρου 81 της συνθήκης ΕΚ. Η εν λόγω ανακοίνωση αιτιάσεων απευθυνόταν στους ακόλουθους ζυθοποιούς του Λουξεμβούργου: Bofferding, Mousel-Diekirch, Battin και Wiltz.

Οι επίσημες διαδικασίες για παραβίαση των κανόνων ανταγωνισμού της συνθήκης ΕΚ αρχίζουν με αυτό που αποκαλείται Ανακοίνωση αιτιάσεων. Η ανακοίνωση αιτιάσεων παρέχει αναλυτική παρουσίαση των κατηγοριών και εξηγεί τους λόγους για τους οποίους η Επιτροπή πιστεύει ότι έχουν παραβιαστεί οι κανόνες ανταγωνισμού. Οι παραλήπτες της ανακοίνωσης αιτιάσεων έχουν το δικαίωμα ναπερασπίσουν εαυτούς, πράγμα που σημαίνει ότι μπορούν να συμβουλευτούν τα σχετικά έγγραφα και να αντιτάξουν ισχυρισμούς στο τρέχον στάδιο της έρευνας. Μπορούν, επίσης, να παράσχουν ίδιες αποδείξεις και να ζητήσουν ακρόαση κατά την οποία μπορούν να παρουσιάσουν προφορικά τηνπεράσπισή τους. Μόνο μετά από αυτές και άλλες διαδικαστικές εγγυήσεις μπορεί να αποφασίσει η Επιτροπή να επιβάλει τον τερματισμό της επίμαχης συμπεριφοράς. Η Επιτροπή έχει, επίσης, τη δυνατότητα να επιβάλει ποινές για παραβίαση των κανόνων ανταγωνισμού της Κοινότητας. Το ύψος των ποινών εξαρτάται από τη σοβαρότητα και τη διάρκεια της παράβασης.

3. Η Επιτροπή ερευνά την εποχή αυτή τις αγορές ζυθοποιίας άλλων κρατών μελών, συμπεριλαμβανομένων των γάλλων, δανών, ιταλών και δανών ζυθοποιών. Έχουν διεξαχθεί αιφνίδιες έρευνες σε όλα τα εν λόγω κράτη μέλη. Οι έρευνες αυτές συνεχίζονται και συνεπώς η Επιτροπή δεν μπορεί να παράσχει οποιαδήποτε πληροφορία για την ενδεχόμενη εξέλιξη τωνποθέσεων αυτών.

Για περαιτέρω πληροφορίες το Αξιότιμο μέλος παραπέμπεται στο δελτίο τύπου της Επιτροπής της 2ας Οκτωβρίου 2000(1).

(1) IP/00/1092.